РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/239-15

25. мај 2015. године

Б е о г р а д

З А П И С Н И К

113. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 25. МАЈА 2015. ГОДИНЕ

Седница је почела у 9,30 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Верољуб Арсић, Бранка Јанковић, Драган Николић, Светислав Вукмирица, Драган Половина, Тања Томашевић Дамњановић, Жарко Мићин, проф. др Јанко Веселиновић, Петар Петровић, Балинт Пастор, Весна Бесаровић и Гордана Чомић.

Седници нису присуствовали чланови Одбора: Биљана Пантић Пиља, Жарко Обрадовић, Неђо Јовановић, Мирко Чикириз, као ни њихови заменици.

Седници су присуствовали: Драган Стевановић, државни секретар и Јован Петровић, руководилац Групе у Министарству привреде.

Пре одлучивања о тачкама дневног реда, за реч се јавио члан Одбора проф. др Јанко Веселиновић, са захтевом за допуну дневног реда која се тиче понављања поступка предлагања кандидата за Повереника за заштиту равноправности.

Председник Одбора је ставио на гласање предлог члана Одбора проф. др Јанка Веселиновића.

Одбор је већином гласова (са два гласа за, 10 против, од укупно 12 чланова Одбора) одлучио да не прихвати предлог члана Одбора проф. др Јанка Веселиновића.

Проф. др Јанко Веселиновић је након донете одлуке о неприхватању предлога за допуну дневног реда обавестио председника Одбора да подноси оставку на место заменика председника Одбора.

На предлог председника Одбора, већином гласова (са 9 гласова за, два против, један није гласао, од укупно 12 чланова Одбора ) је усвојен следећи

Д н е в н и р е д:

- Усвајање записника 112. седнице Одбора;

1. Разматрање Предлога закона о изменама и допунама Закона о приватизацији, који је поднела Влада;

2. Разматрање Предлога закона о изменама и допунама Закона о стандардизацији, који је поднела Влада.

Пре почетка одлучивања о тачкама дневног реда, Одбор је већином гласова усвојио записник 112. седнице Одбора (са 10 гласова за, два нису гласала, од укупно 12 чланова Одбора).

Прва тачка дневног реда. Разматрање Предлога закона о изменама и допунама Закона о приватизацији, који је поднела Влада.

Одбор је размотрио Предлог закона о изменама и допунама Закона о приватизацији, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са 11 гласова за, једним против, једним уздржаним, од укупно 13 чланова Одбора ).

За известиоца Одбора на седници Народне скупштине одређен је председник Одбора.

Друга тачка дневног реда. Разматрање Предлога закона о изменама и допунама Закона о стандардизацији, који је поднела Влада.

Одбор је размотрио Предлог закона о изменама и допунама Закона о стандардизацији, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са 12 гласова за, једним уздржаним, од укупно 13 чланова Одбора ).

За известиоца Одбора на седници Народне скупштине одређен је председник Одбора.

Седница је завршена у 9,40 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић